ஒரு நாள் புதிதாக ஒரு கெஸ்ட் அந்த பாருக்கு வருகிறார். அவரது ஆடையும் அணுகுமுறையுமே அவர் பணக்காரர் என்பதைக் காட்டின. ஒரு லார்ஜ் ஆர்டர் செய்தார். பிரேம் பக்குவமாக பரிமாறினான். சிறிது நேரத்தில் அவனது ரெகுலர் கெஸ்ட் ஒருவர் வந்தார். "டேய் பிரேம்... எப்படிடா இருக்க?" என்று கட்டியணைத்தார். உரிமையோடு தோளில் கை போட்டு மகிழ்ச்சியைப் பகிர்ந்தார். அவரை வழக்கம்போல் கவனித்துவிட்டு, அவரிடம் ஜாலியாக பேசிக்கொண்டிருந்தான் பிரேம்.